**Годишна програма за развитие 2020**

**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**на Народно читалище „Искра 1893”**

**с.Паламарца,общ. Попово, обл. Търговище**

**I. УВОД**

**Народно читалище “ Искра 1893” е общинско читалище на територията на Община Попово.**

**Основните цели и задачи на Народно читалище “ Искра -1893 ” са заложени в Устава, като основната цел е:**

**Развитие и утвърждаване на духовните ценности и гражданското общество, на основата на принципите на демократизма.**

**Като неправителствена институция Читалището осъществява своите дейности, регламентирани в Закон за народните читалища, а като юридически субект от ЗЮЛЦ, спазва всички закони на страната имащи отношение към работата му.**

**- Народно читалище “ Искра 1893 ” се стреми да заеме естествената си роля на посредник между различни обществени групи, институции, местна власт, медии, за да акумулира нов социален капитал на местната общност - днес с различен от близкото минало облик, капитал на доверието, съпричастността и участието в развитието на селото.**

**- Съхранява, развива и прави публично достояние културно-историческото наследство на общността, популяризира постиженията на световната цивилизация.**

**- Стопанисва и поддържа сграден фонд.**

**- Народно читалище “ Искра -1893” има традиция в създаването и поддържането на художествени и творчески формации.**

**- Чрез програма „Глобални библиотеки” читалището предлага публичен достъп до глобалното информационно общество.**

**II. ЦЕЛИ И ЗАДАЧИ:**

**През 2020г. развитието на читалищната дейност в с.Паламарца ще продължи в основните насоки:**

**Основни задачи:**

**- да опазва културно-историческото наследство и местните традиции на капанската етнографска група;**

**- да спомага изграждането на ценностна система у децата и младежите;**

**- да поддържа и обогатява според възможностите материалната си база;**

**- да разработва и реализира инициативи за общностно/ местно/ развитие и интеграция на различните култури и финансиране на читалищната дейност;**

**- да работи за осигуряване на по-добра, по-съвременна и по-висококачествена образователна, културна, социална и информационна среда на населението;**

**- да развива ползотворното сътрудничество между читалищата на територията на община Попово, региона и страната;**

**- да поддържа активно партньорство с общинската администрация и НПО, както и с културните институции и бизнеса за взаимна полза.**

**Библиотечна дейност:**

**- обновяване на библиотечния фонд в зависимост от читателските интереси и според възможностите;**

**- подобряване дейността на библиотеката, съобразена с интересите и нуждите на населението, чрез различни форми на културно – масовата работа;**

**- осъществяване на изложби,витрини и кътове свързани с бележити дати на личности и събития от местен, регионален и национален характер;**

**- провеждане на срещи и литературни четения на новоиздадена литература и автори на общинско ниво;**

**-обучаване на хора от различни възрасти в компютърни умения.**

**Културно – масова дейност:**

**- осъществяване на културният календар за читалищните прояви;**

**- повишаване на художественото и жанрово разнообразие на културните**

**- мероприятия;**

**- участие в културните мероприятия на общината;**

**- честване на официалните и традиционни празници;**

**- провеждане на мероприятия, свързани със съхраняването, развитието и популяризирането на местни традиции и обичаи.**

**Проучвателна,събирателска и издателска дейност:**

**- срещи с живите човешки съкровища на Паламарца;**

**-събиране и систематизиране на информация за важни събития от историята на селото,бита и традициите,народния календар и почитаните празници,диалекта,трапезата и вярванията;**

**-издаване на албум с народни носии от Паламарца**

**Любителско художествено творчество:**

**- повишаване на художествено – творческите постижения на любителските състави и индивидуални изпълнители, чрез привличане на специалисти;**

**- стимулиране на приемствеността между поколенията**

**- активно участие на любителските състави и индивидуални изпълнители в културно – масови събития на региона,страната и чужбина.**

**Подобряване финансовото състояние на читалището чрез:**

**- осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали;**

**- членски внос;**

**- проекти и програми;**

**- дарения и спонсорство;**

**- наем от земеделски земи;**

**- наем за ползване на читалищно имущество.**

**Настоящата едногодишна програма за развитие на Читалището е само вариант и процес във времето, един от многото начини, който ще се търси в бъдеще за да стимулира развитието на многоликата по националност общност на Паламарца, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.**

**Насоките и плана за културните дейности през 2020г. са приети на редовно заседание на читалищното настоятелство.**

**Изготвил:**

**Юлияна Димова Петрова - Секретар**

**GSM: 0894437441**

**0897014755**

**Председател НЧ”Искра 1893”**

**Иван Л.Иванов**

**Народно читалище „Искра -1893” с.Паламарца, общ.Попово, обл.Търговище, ул.”Алеко Константинов” №13**

**тел. 0897014755, 0894437441**

**КУЛТУРЕН КАЛЕНДАР ЗА 2020г.**

**І. Клубове и фолклорни състави за творчески сезон 2019-2020г.**

**- Ансамбъл за изворен фолклор „Капанци”**

**- Женска фолклорна певческа група”Кайнакларски ритми”**

**-Танцов състав „Капанци”**

**-Група за народни обичаи „Коледари”**

**-Детска група за народни обичаи „Лазарки”**

**-Мъжка певческа група**

**-Оркестър „Паламарца”**

**-Младежка група за хора и народни обичаи**

**-Група за художествено слово и музикални композиции**

**-Детски клуб по изобразително и приложни изкуства**

**-Детски клуб „Приятели на книгата”**

**- Клуб за занаяти „Капанка”**

**ІІ. Художествено творческа дейност, любителско творчество и участие в културни прояви.**

**МЕСЕЦ ЯНУАРИ**

**1. Народен обичай „Бабинден“.**

**2.Творческа среща със сродни самодейни колективи.**

**3.Изложба „172 години от рождението на Ботев”.**

**4.Работна среща на ФБФГ.**

**МЕСЕЦ ФЕВРУАРИ**

**1. Изложба от материали за пчеларството по повод Деня на пчеларя.**

**2. „Трифон Зарезан” – празник.**

**3.Участие в „Салон на виното” в Попово.**

**4.Участие в V Фолклорен празник „Греяна ракия и зелева чорба от старовремската софра”.**

**5.Работилница за мартеници.**

**МЕСЕЦ МАРТ**

**1. „Баба Марта носи само добрини” – детски празник.**

**2. „С България в сърцето“- празник със самодейците.**

**3. Национален празник на Република България – поднасяне цветя на паметника на руските освободители в землището на Паламарца.**

**4. „С почит и любов”-празник посветен на жената и майката.**

**5.Участие в изложение „Магията на женските ръце” в Попово.**

**МЕСЕЦ АПРИЛ**

**1. Творческа среща с Клуб за обреди и обичаи „Слънце” от гр.Шумен.**

**2. Витрина - материали за здравословното хранене за Международния ден на здравето.**

**3. Народен обичай „Лазаруване”.**

**4.Великденска детска работилничка „Камбанка”.**

**5.Игри и тематични състезания „Най-здраво яйце” и „Най-красиво яйце”.**

**МЕСЕЦ МАЙ**

**1.”Красивото и грозното в моето село” – фотографска изложба.**

**2. „Поезия от моята страна” – поетична вечер за Деня на Европа.**

**3. 127 години НЧ”Искра 1893” – празник.**

**4. Представяне на стихосбирката „Песъчинки от деня или борови шишарки….за вечеря” и среща с авторката Снежана Денева.**

**5. Участие на самодейните колективи в Регионален фестивал на народното творчество.**

**6.Участие в Детски конкурс за рисунка „Българска народна приказка в картини-Шумен 2020”.**

**7.Клуб „Капанка” при децата в Попово -„Помогни ми да мога сам-да направим кукли”**

**МЕСЕЦ ЮНИ**

**1. „Ден на Ботев и загиналите за свободата на България“ – тържествено поднасяне на венци на Мемориала на загиналите във войните жители на Паламарца.**

**2. Участие на АИФ”Капанци” в Интернационален фолклорен фестивал във Франция. 3.Участие на самодейните колективи в Капански събор в с.Гецово.**

**4. Участие на самодейните колективи в 50 ФС „Златната гъдулка”-Русе.**

**МЕСЕЦ ЮЛИ, АВГУСТ И СЕПТЕМВРИ**

**1. Участие на самодейните колективи в регионални,национални и международни събори,конкурси и фестивали на народното творчество.**

**2. Участие на Клуб „Капанка” в конкурси, изложения и панаири на занаятите.**

**3. Участия в инициативи на музеи,институции и НПО с цел популяризи ране на местния капански фолклор,традиции и и обичаи.**

**4. Вечери на българската култура,фолклор и традиционна кухня с гостуващи туристически групи в Паламарца.**

**5.VI Събор на хумора “Който се смее,не старее”-Паламарца 2020.**

**6.Представяне на културното наследство на капанците от Паламарца в БКЦ в Камчик,Одеса и Киев,Украйна.**

**МЕСЕЦ ОКТОМВРИ**

**1.”Нека с обич да догорим” – среща с ПК гр.Стражица по повод Деня на музиката и Деня на възрастните хора.**

**2.”Вдъхновени за добро”-седмица на благотворителността.**

**3.Участие на АИФ „Капанци” в НФФ „С хоро на гроздобер”-Стара Загора.**

**4. Участие на самодейните колективи в НФФ”С песните на Билчин юнак през вековете”-Гурково.**

**МЕСЕЦ НОЕМВРИ**

**1. Участие в мероприятия,свързани с Празника на селото.**

**2. „Семейството на всички ни е свято”- при децата от ОУ”Кл.Охридски”.**

**3.Участие в литературен конкурс –„Аз рецитирам българска възрожденска поезия”-Шумен 2020.**

**МЕСЕЦ ДЕКЕМВРИ**

**1.„Вкусът на Коледа”-работилница на Клуб „Капанка”.**

**2. Народен обичай “Коледуване”.**

**3.Участие на Група за народни обичаи „Коледари” в празници на народното творчество.**

**4.”Протегни ръка-дари радост”-посещение в ЦНСТ Попово.**

**5.Изложба от нови книги.**

**ІІІ. Библиотечни събития и прояви**

**1. Изложби по повод бележити дати и годишнини.**

**2. Конкурси за рисунки по актуални теми.**

**3. Срещи с поети и писатели .**

**4. Дискусии по теми,свързани със здравословния начин на живот.**

**5. Витрини за живота и делото на бележити българи.**

**6. „Китна пролет е дошла”- конкурс за рисунка.**

**7. Четения на произведения от нови автори.**

**8. "Любима ваканция на село" – откриване на лятна читалня със забавни, образователни и спортни игри, рисуване и четене на любими детски книжки,екскурзии сред природата.**

**9. „Обична България!” – прослушване и разучаване на стихове за Родината.**

**10. Участия в срещи с творци от Поповския край,организирани от НЧ”Св.Св.Кирил и Методий” гр.Попово,Исторически музей и читалища.**

**11. Организиране на дарителска кампания за обогатяване на библиотечния фонд.**

**Забележка: Културният календар ще бъде допълван и обогатяван през 2020г.**